"ሓደ ፍታሕ ክመጽእ ናይ ግድን ድዩ ሰብ ክመውት ዘለዎ?" ክብል ይሓትት፡ ንነዊሕ ዓመታት ኣብ መዳጎኒ መዓስከር ስደተኛታት ሊብያ ኮይኑ፡ ምስ ብጾቱ ረድኤት ማሕበረ ሰብ ክሓትት ዝጸንሐ ኤርትራዊ መንእሰይ ሕጂ ድሕሪ ክንደይ ሞትን ጥፍኣትን እቲ መዳጎኒ መዓስከራት ክዕጾ ምውሳኑ ዝሰምዐ፡ ንድሕነቱ፡ ብብርሃነ ጎይትኦም ክስመ ዝመረጸ መንእሰይ። ብርሃነን ብጾቱን ዚንታን ኣብ ዝበሃል መዳጎኒ መዓስከር ንዓመታት ተሳቕዮም እዮም። ሓደ እዋን ነጋዶ ደቂ ሰባት ዝኮኑ ዕጡቓት ብቶኽሲ ኣትዮሞም ሰባት ጎዲኦሙሎም። ሽዑ ብቐጥታ ናብ ቢቢሲ ትግርኛ ደዊሎም፡ ብስእሊ እተሰነየ ቃንዛ ስቓዮም ንዓለም ኣቃሊሖም። ኣብ ዝተፈላለየ መዳጎኒ መዓስከራት ስደተኛታት ዝርከቡ ኤርትራውያን ኢትዮጵያውያን፡ ሶማላውያን ብሓገዝ ተጣበቕቲ ሰብኣዊ መሰላት፡ ሽግሮም፡ ብመራኸቢ ብዙሓንን ማሕበራዊ መራኸቢታትን ንዓለም ገሊጾሙላ። ምንጪ ስእሊ, AFP መግለጺ ስእሊ, ሰራሕተኛታት ህጹጽ ረዲኤት ሬሳታት ግዳያት እናውጽኡ ኣብ ሊብያ ዝርከብ መዳጎኒ ስደተኛታት ንኽዕጾ ጻውዒት ቀሪቡ ሃለዋት ኤርትራውያን ስደተኛታት ኣብ ሊብያ ኣብ ሊብያ ዝርከቡ ስደተኛታት መጥቃዕቲ በጺሕዎም ኣብተን ብተጸዋዒ ስደተኛታት ዩ-ኤን-ኤች-ኣር-ኤስ- ዝመሓደራ ነብሲ ወከፍ መዳጎኒ ማእከላት ስደተኛታት ብዙሓት ሰባት ብተመሓላላፊ ሕማማት ቲቢ [ዓባይ ሰዓል] ረኽሲ ሳንቡእ፡ ውጽኣት፡ ኤግዚምያ ሕማም ቆርበት፡ ጥሜትን ስእነት ጽሩይ ማይን ተሳቕዮም መዓልታዊ እናሞቱ፡ እቲ ዝምልከቶ ትካል ቅልጡፍ ፍታሕ ዘይምግባሩ ከም ሕሱም ተማሪሮም እዮም። ማሕበራዊ መራኸቢታት ፈይስ ቡክን ዩቲዩብን ከኣ ንስቓዮም ቃንዘኦምን ዘርኢ ተንቀሳቓሲ ስእልን ጻውዒት ርድኡናን መሊኡ ኣሎ። ኣብ ዝሓለፈ ሳምንታት ነፈርቲ ሊብያ፡ ኣብ ታጁራ ኣብ ዝነበሩ፡ ኤርትራውያን፡ ሱዳናውያን፡ ኢትዮጵያውያን፡ ሶማልያውያን ምዕራብ ኣፍሪቓን ስደተኛታት መዳጎኒ መዓስከር ደብዲበን 53 ሰባት ምስ ቀተላ፡ ማሕበረ ሰብ ዓለም ጫቚ ጫቚ ኢሉ። ካብቶም ንዝተፈላለየ ከባቢታት ዘመሓድሩ ዕጡቓትን መንግስትን ከኣ "ንስኻ እባ ንስኻ" ተባሂሎም ነንሓድሕዶም ተወናጂሎም። ብድሕሪ እቲ ህልቂት ላዕለዋይ ተጸዋዒ ስደተኛታት ነቶም ዝተረፉ ግዳያት ምስ ዝነበሩዎ ገሃነብ ብምውድዳር "እዝስ ገነት እዩ!" ኢሎም ናብ ዝጠቐሱዎ 'ጠሪተት ሽካ' ዝተባህለ ውሑስ ቦታ ኣግዒዙዎም። ብድሕርዚ ፍጻሜ ውድብ ሕብራት ሃገራት ኣብ ሊብያ ዝርከብ ኩሉ መዳጎኒ ስደተኛታት ብዝቐልጠፈ ክዕጾ ጸዊዑ። ነዚ ጻውዒት እዚ ከም ኣዎንታዊ ስጉምቲ ብምቕባል እዩ ኸኣ ብርሃነ፡ " ፍታሕ ክመጽእ ናይ ግድን ድዩ ሰብ ክመውት ዘለዎ" ክብል ሕቶ ዘቐምጥ። እዞም ንዓመታት ኣብ ኣብያተ ማእሰርቲ ሊብያ ተዳጒኖም፡ ብኹሉ ዓይነት ሕሰም መጓዕዝቶም እናቐበሩ ብስቓይ ክሕመሱን ርድኡና እናበሉ ከእውዩን ዝጸንሑ ግዳያት፡ ኣብ መወዳእትኡ ካብታ "ምድረ ሲኦል" ኢሎም ዝገልጹዋ ሊብያ ንክወጽኡ ማሕበረ ሰብ ዓለም ዝከኣሎ ክገብር ተማሕጺኖም። ስደተኛታት ኣብ ሊብያ፡ "ክሳብ ሕጂ 18 ሞይቶምና ኣለዉ" ሕብረት ኤውሮጳ ደሕንነት ስደተኛታት ኣብ ሊብያ ከውሕስ ኤርትራውያን ሓቲቶም ምስ ናእሽቱ ደቃ ኣብ ቤት ማእሰርእቲ ተዳጕና ምስ መሰልታ ደቀንስትዮ ከቢድ ስቓይ ተሕልፍ ዘላ ኤርትራዊት ኣደ፡ "ኣብ ሊብያ ዘጋጠመናን ዘጋጥመና ዘሎን ግፍዒ መጻሕፍቲ ኣይኣኽሎን እዩ" ብምባል ካብ ሊብያ እትወጽኣላ ዕለት ክትርኢ ብሃንቀውታ ትጽበ ከም ዘላ ትሕብር። ነቲ ውድብ ሕቡራት ሃገራት ወሲዱዎ ዘሎ ስጉምቲ ብምንኣድ ከኣ ነቶም ኣብ ስቓይ ዝርከቡ ስደተኛታት ናብ ውሑስ ቦታ ናይ ምግዓዝ መደቡ ከቀላጥፎ ተማሕጺና። እቶም ኣብ መዳጎኒ መዓስከራት ዝነበሩ ብርሃነን ብጾቱን ድሕሪ እቲ ዕጡቓት ሊብያ ኣብ ሓድሕዶም ዝገበሩዎ ተዂሲ ሃዲሞም ኣብ ከተማ ትሩቡሊ ፋሕ ኢሎም በብጉጅለ ኣባይቲ ተኻርዮም ተሸቚሪሮም ይነብሩ ስለዘለው፡ ዝምልከቶ ተጸዋዒ ስደተኛታት ቅድሚ ኩሉን ልዕሊ ኩሉን ህይወቶም ከውሕሰሎም ተማሕጺኖም። ተዛማዲ ትሕዝቶ ሊብያ "ካብ ገሃንም እሳት ናብ ገነት ዝኣተኻ ኮይኑ ኢዩ ዝስመዓካ"11 ሓምለ 2019 ሊብያ፡ ኣብ መዕቖቢ ስደተኛታት ብዝተፈጸመ መጥቃዕቲ ብውሕዱ 44 ሰባት ተቐቲሎም3 ሓምለ 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
